
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΥΠΑΛΛΗΛΩΝ ΕΙΔΙΚΩΝ ΘΕΣΕΩΝ ΚΑΙ ΟΡΓΑΝΩΝ ΔΙΟΙΚΗΣΗΣ 
ΦΟΡΕΩΝ ΤΟΥ ΔΗΜΟΣΙΟΥ ΚΑΙ ΕΥΡΥΤΕΡΟΥ ΔΗΜΟΣΙΟΥ ΤΟΜΕΑ Αρ. Φύλλου 113 

17 Μαρτίου 2009 


ΠΕΡ ΙΕΧΟΜΕ ΝΑ 

Υπουργείο Οικονομίας και Οικονομικών.1 

» Ανάπτυξης.2 

» Περιβάλλοντος, Χωροταξίας και Δημοσίων 

Έργων.3 

Περιφέρειες.4 


ΥΠΟΥΡΓΕΙΟ ΟΙΚΟΝΟΜΙΑΣ 
ΚΑΙ ΟΙΚΟΝΟΜ ΙΚΩΝ 

(ΐ) 

Αριθμ. 2/93048/0022 

Περί καθορισμού του τρόπου, της διαδικασίας καταβο¬ 
λής και του ύψους αποζημίωσης ειδικών και εμπει¬ 
ρογνωμόνων, στην Επιτροπή Ανταγωνισμού. 

ΟΙ ΥΦΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΑΝΑΠΤΥΞΗΣ 

Έχοντας υπόψη: 

1. Τις διατάξεις: 

α. της παρ. 4 του άρθρου 8δ του ν. 703/1977 «περί 
ελέγχου μονοπωλίων και ολιγοπωλίων και προστασίας 
του ελεύθερου ανταγωνισμού», όπως έχει τροποποιηθεί 
και ισχύει. 

β. του άρθρου 90 του Κώδικα Νομοθεσίας για την 
Κυβέρνηση και τα Κυβερνητικά όργανα, που κυρώθηκε 
με το άρθρο πρώτο του π.δ. 63/2005 «Κωδικοποίηση 
της νομοθεσίας για την Κυβέρνηση και τα Κυβερνητικά 
όργανα» (ΦΕΚ 98/Α). 

γ. του π.δ. 31/2006 (29/Α') «Οργανισμός της Γενικής 
Διεύθυνσης Ανταγωνισμού της Επιτροπής Ανταγωνι¬ 
σμού». 

δ. της υπ’ αριθμ. 8275/15.12.2006 κοινή υπουργική από¬ 
φαση (ΦΕΚ 1890/Β') «Κανονισμός λειτουργίας και Δια¬ 
χείρισης της Επιτροπής Ανταγωνισμού». 

ε. της υπ’ αριθμ. 1666/ΔΙΟΕ 89/16.1.09/ΦΕΚ/Β/40/16.1.2009 
κοινής απόφασης του Πρωθυπουργού και Υπουργού 
Οικονομικών «Καθορισμός αρμοδιοτήτων των Υφυπουρ¬ 
γών Οικονομίας και Οικονομικών. 


στ. Τις διατάξεις της υπ’ αριθμ. Δ15/Α/Φ19/19955/8.10.2007 
(ΦΕΚ Β 1982) κοινής απόφασης του Πρωθυπουργού και 
του Υπουργού Ανάπτυξης «Ανάθεση αρμοδιοτήτων 
στους Υφυπουργούς Ανάπτυξης Σταύρο Καλαφάτη και 
Γεώργιο Βλάχο». 

ζ. του άρθρου 40 του ν. 849/1978 «περί παροχής κινή¬ 
τρων δια την ενίσχυσιν της περιφερειακής και οικονο¬ 
μικής ανάπτυξης της χώρας» όπως συμπληρώθηκε με 
το άρθρο 8 του ν. 2129/1993 με θέμα «Αύξηση συντάξεων 
και άλλες διατάξεις». 

3. Το υπ’ αριθμ. 1191 πρακτικό της Ολομέλειας της 
ΕΑ στη Συνεδρίαση της στις 29.11.2007 με θέμα «Παρο¬ 
χή πληρεξουσιότητας για την εκπροσώπησης της ΕΑ 
ενώπιον του Μονομελούς Πρωτοδικείου Αθηνών, την 
07.12.2007 κατά την εκδίκαση της αίτησης για λήψη 
ασφαλιστικών μέτρων του Π. Αδαμόπουλου κατά της 
ΕΑ.» 

4. Το υπ’ αριθμ. 1194 πρακτικό της Ολομέλειας της ΕΑ 
στη Συνεδρίαση της στις 6.12.2007 με θέμα «Παροχή 
πληρεξουσιότητας για την εκπροσώπηση της Επιτροπής 
Ανταγωνισμού ενώπιον του Εφετείου Κακουργημάτων 
Αθηνών». 

5. Το γεγονός, ότι ναι μεν την Επιτροπή Ανταγωνι¬ 
σμού έχει συσταθεί, δυνάμει της παρ. 19 του άρθρου 
8 του ν.703/1977, αυτοτελές γραφείο νομικής υποστή¬ 
ριξης, στο οποίο υπηρετούν, δύο (2) μόνον δικηγόροι 
με εξειδίκευση στο δίκαιο του ανταγωνισμού, όμως η 
φύση και η μεγάλη σοβαρότητα των ανωτέρω υπο¬ 
θέσεων επιβάλλουν την ανάθεσή τους σε δικηγόρους 
εξειδικευμένους στο διοικητικό και ποινικό δίκαιο, με 
μεγάλο επιστημονικό κύρος (βλ. και 302/1987 πράξη I 
Τμήματος του Ε.Σ.) 

Και τούτο διότι, πρόκειται για το χειρισμό της πο¬ 
λύκροτης υπόθεσης των κατηγορουμένων Παναγιώτη 
Αδαμόπουλου, Παναγιώτη Αναγνωστόπουλου και Κων¬ 
σταντίνου Κωνσταντινίδη, η οποία είναι ήδη γνωστή 
στο πανελλήνιο, λόγω της μεγάλης δημοσιότητας που 
έτυχε από όλα τα μέσα μαζικής ενημέρωσης, αλλά και 
λόγω των συνεπειών που έχει στο κύρος της Επιτροπής 
Ανταγωνισμού. 

6. Το γεγονός ότι οι κατωτέρω αμοιβές των δικηγόρων 

I. Λιναρίτη, Γ. Τριανταφυλλάκη και Α. Δημάκη κρίνονται 
δίκαιες και εύλογες, ενόψει της προαναφερθείσης φύ- 
σεως και σοβαρότητας της ανωτέρω υποθέσεως, αλλά 
και λόγω του επιστημονικού κύρους και της ιδιότητάς 
των (Διδάκτωρ, Καθηγητής Νομικής, και Λέκτορας Νομι¬ 
κής, αντιστοίχως), λαμβανομένου υπόψη ότι η ανωτέρω 
υπόθεση, δεν θα ολοκληρωθεί, λόγω της σπουδαιότητάς 
της σε μια συνεδρίαση, αλλά υπολογίζεται κατ’ εκτίμη¬ 
ση, ότι θα υπερβεί τις πέντε (5) συνεδριάσεις ενώπιον 
του Εφετείου Κακουργημάτων Αθηνών. 

7. Το γεγονός ότι από την εφαρμογή των διατάξεων 
της παρούσας αποφάσεως προκαλείται δαπάνη, η οποία 
θα βαρύνει τον Προϋπολογισμό Εξόδων της Επιτροπής 
Ανταγωνισμού έτους 2008 και τους ΚΑΕ 0879 και 0894, 
όπου υπάρχουν οι σχετικές πιστώσεις, αποφασίζουμε: 

1. Το ύψος της μικτής αμοιβής του δικηγόρου Ιωάν¬ 
νη Λιναρίτη, για την προετοιμασία της εκπροσώπησης 
της ΕΑ ενώπιον του Μονομελούς Πρωτοδικείου Αθηνών 
κατά την εκδίκαση της αίτησης για λήψη ασφαλιστικών 
μέτρων του Π. Αδαμόπουλου κατά της ΕΑ, ανέρχεται 
στο ποσό ευρώ τετρακοσίων ογδόντα (480,00 €). 

2. Το ύψος της μικτής αμοιβής του Καθηγητή Νομικής 
Δ.Π.Θ. και δικηγόρου Γεωργίου Δ. Τριανταφυλλάκη, για 
την νομική εκπροσώπηση της Επιτροπής Ανταγωνισμού 
ενώπιον του Εφετείου Κακουργημάτων Αθηνών «για 
την ποινική υπόθεση κατά του Π. Αδαμόπουλου κλπ» 
για την μελέτη της δικογραφίας και την προετοιμασία 
της δίκης ανέρχεται στο ποσό των ευρώ επτά χιλιάδων 
(7.000,00 €), για την διεξαγωγή της δίκης μέχρι πέντε 
δικασίμους στο ποσό ευρώ είκοσι χιλιάδων (20.000,00 €), 
για κάθε δικάσιμο πέραν της πέμπτης στο ποσό ευρώ 
δύο χιλιάδων (2.000,00 €) και για κάθε αναβολή στο 
ποσό ευρώ πεντακοσίων (500,00 €). 

3. Το ύψος της μικτής αμοιβής του Λέκτορα του Παν/ 
μίου Αθηνών και δικηγόρου Αλέξανδρου Δημάκη για 
την νομική εκπροσώπηση της Επιτροπής Ανταγωνισμού 
ενώπιον του Εφετείου Κακουργημάτων Αθηνών «για 
την ποινική υπόθεση κατά Π. Αδαμόπουλου κλπ.», για 
την μελέτη της δικογραφίας και την προετοιμασία της 
δίκης ανέρχεται στο ποσό των ευρώ δέκα χιλιάδων 
(10.000,00€), για την διεξαγωγή της δίκης μέχρι πέντε 
δικασίμους στο ποσό ευρώ είκοσι (20.000,00 €), για 
κάθε δικάσιμο πέραν της πέμπτης στο ποσό ευρώ δύο 
χιλιάδων πεντακοσίων (2.500,00 €) και για κάθε αναβολή 
στο ποσό ευρώ πεντακοσίων (500,00 €). 

4. Πλέον των ανωτέρω αμοιβών θα καταβληθούν δι¬ 
καστικά και λοιπά συναφή έξοδα. 

5. Η προκαλούμενη δαπάνη θα βαρύνει τον Προϋπο¬ 
λογισμό της Επιτροπής Ανταγωνισμού για το έτος 2008 
και τους ΚΑΕ 0879 και 0894. 

6. Η ισχύς της παρούσας απόφασης αρχίζει από 
1.12.2007. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 5 Μαρτίου 2009 

οι ΥΦΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΑΝΑΠΤΥΞΗΣ 

ΝΙΚΟΛΑΟΣ ΛΕΓΚΑΣ ΓΕΩΡΓΙΟΣ ΒΛΑΧΟΣ 


Αριθμ. 2/93046/0022 

Περί καθορισμού του τρόπου, της διαδικασίας καταβο¬ 
λής και του ύψους αποζημίωσης ειδικών και εμπει¬ 
ρογνωμόνων, στην Επιτροπή Ανταγωνισμού. 

ΟΙ ΥΦΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΑΝΑΠΤΥΞΗΣ 

Έχοντας υπόψη: 

1. Τις διατάξεις: 

α. της παρ. 4 του άρθρου 8δ του ν. 703/1977 «περί 
ελέγχου μονοπωλίων και ολιγοπωλίων και προστασίας 
του ελεύθερου ανταγωνισμού», όπως έχει τροποποιηθεί 
και ισχύει. 

β. του άρθρου 90 του Κώδικα Νομοθεσίας για την 
Κυβέρνηση και τα Κυβερνητικά όργανα, που κυρώθηκε 
με το άρθρο πρώτο του π.δ. 63/2005 «Κωδικοποίηση 
της νομοθεσίας για την Κυβέρνηση και τα Κυβερνητικά 
όργανα» (ΦΕΚ 98/Α). 

γ. του π.δ. 31/2006 (29/Α') «Οργανισμός της Γενικής 
Διεύθυνσης Ανταγωνισμού της Επιτροπής Ανταγωνι¬ 
σμού». 

δ. της υπ’ αριθμ. 8275/15.12.2006 κοινή υπουργική από¬ 
φαση (ΦΕΚ 1890/Β') «Κανονισμός Λειτουργίας και Δια¬ 
χείρισης της Επιτροπής Ανταγωνισμού». 

ε. της υπ’ αριθμ. 1666/ΔΙΟΕ 89/16.1.2009 (ΦΕΚ 40/Β/ 
16.1.2009) κοινής απόφασης του Πρωθυπουργού και 
Υπουργού Οικονομικών «Καθορισμός αρμοδιοτήτων των 
Υφυπουργών Οικονομίας και Οικονομικών. 

στ. Τ ις διατάξεις της υπ’ αριθμ. Δ15/Α/Φ19/19955/8.10.2007 
(ΦΕΚ Β 1982) κοινής απόφασης του Πρωθυπουργού και 
του Υπουργού Ανάπτυξης «Ανάθεση αρμοδιοτήτων 
στους Υφυπουργούς Ανάπτυξης Σταύρο Καλαφάτη και 
Γεώργιο Βλάχο». 

ζ. του άρθρου 40 του ν. 849/1978 «περί παροχής κινή¬ 
τρων δια την ενίσχυσιν της περιφερειακής και οικονο¬ 
μικής ανάπτυξης της χώρας» όπως συμπληρώθηκε με 
το άρθρο 8 του ν. 2129/1993 με θέμα «Αύξηση συντάξεων 
και άλλες διατάξεις». 

2. Το υπ’ αριθμ. 1085 πρακτικό της Ολομέλειας της ΕΑ 
στη Συνεδρίαση της στις 31.05.2007 με θέμα «Παροχή 
πληρεξουσιότητας για την εκπροσώπηση της Επιτροπής 
Ανταγωνισμού ενώπιον του Συμβουλίου της Επικράτει¬ 
ας» για την υπόθεση λ/Ιλ/ΑΠΤΙΑ ΑΕ. 

3. Το υπ’ αριθμ. 1130 πρακτικό της Ολομέλειας της 
Επιτροπής Ανταγωνισμού στη Συνεδρίαση της στις 
30.08.2007 με θέμα «παροχή πληρεξουσιότητας για την 
εκπροσώπηση της Επιτροπής Ανταγωνισμού ενώπιον 
του Διοικητικού Πρωτοδικείου Αθηνών». 

4. Το υπ’ αριθμ. 1140 πρακτικό της Ολομέλειας της 
Επιτροπής Ανταγωνισμού στη Συνεδρίαση της στις 
13.09.2007 με θέμα «Παροχή πληρεξουσιότητας για την 
εκπροσώπηση της Επιτροπής Ανταγωνισμού ενώπιον 
του Συμβουλίου της Επικράτειας για αίτηση αναίρε¬ 
σης της υπ’ αριθμ. 428/2007 απόφασης του Διοικητικού 
Εφετείου Αθηνών». 

5. Το υπ’ αριθμ. 1257 πρακτικό της Ολομέλειας της 
Επιτροπής Ανταγωνισμού στη Συνεδρίαση της στις 
3.4.2008 με θέμα «Παροχή πληρεξουσιότητας για την 
εκπροσώπηση της Επιτροπής Ανταγωνισμού ενώπιον 
του Συμβουλίου της Επικράτειας την 4.4.2008, για την 

εκδίκαση της αίτησης ακύρωσης της εταιρίας νΐ\/ΑΒΤΙΑ 
ΑΒΕΕ κατά του Κανονισμού Λειτουργίας και Διαχείρισης 
της ΕΑ». 

6. Το γεγονός, ότι ναι μεν την Επιτροπή Ανταγωνισμού 
έχει συσταθεί, δυνάμει της παρ. 19 του άρθρου 8 του 
ν. 703/1977, αυτοτελές γραφείο νομικής υποστήριξης, 
στο οποίο υπηρετούν, δύο (2) μόνον δικηγόροι με εξει- 
δίκευση στο δίκαιο του ανταγωνισμού, όμως η φύση και 
η μεγάλη σοβαρότητα των ανωτέρω υποθέσεων επιβάλ¬ 
λουν την ανάθεσή τους σε δικηγόρους εξειδικευμένους 
στο διοικητικό δίκαιο, με μεγάλο επιστημονικό κύρος 
(βλ, και 302/1987 πράξη I Τμήματος του Ε.Σ. 

Και τούτο διότι, στη μεν υπόθεση της Ν/Ι\/ΑΒΤΙΑ ΑΒΕΕ 
επιδιώκεται από την ανωτέρω εταιρεία η ακύρωση του 
Κανονισμού Λειτουργίας και Διαχείρισης της Επιτροπής 
Ανταγωνισμού, στις δε υποθέσεις του δικηγόρου Αθ. 
Πιτσιόρλα και της επιχειρήσεως ΑΕΤΟ ΣΤΑΥΡΟΣ ΣΑΡ- 
ΡΗΣ θίγονται σοβαρά νομικά ζητήματα και ζητούνται 
με αγωγές αποζημιώσεως, να τους καταβάλλει η Ε.Α. 
υπέρογκα ποσά, με συνέπεια να καθίσταται «επιβεβλη¬ 
μένη» η θετική έκβαση των ανωτέρω δικών υπέρ της 
Επιτροπής Ανταγωνισμού. 

7. Το γεγονός ότι οι κατωτέρω αμοιβές των δικηγόρων 
Γ. Τριανταφυλλάκη, I. Λιναρίτη και Γ. Γεραπετρίτη κρίνο- 
νται δίκαιες και εύλογες, ενόψει της προαναφερθείσης 
φύσεως και σοβαρότητας των ανωτέρω υποθέσεων, 
αλλά και λόγω του επιστημονικού κύρους και της ιδιό¬ 
τητάς των (Καθηγητής Νομικής, Διδάκτωρ και Λέκτορας 
Νομικής, αντιστοίχως). 

8. Το γεγονός ότι από την εφαρμογή των διατάξεων 
της παρούσας απόφασης προκαλείται δαπάνη, η οποία 
θα βαρύνει τον Προϋπολογισμό Εξόδων της Επιτροπής 
Ανταγωνισμού έτους 2008 και τους ΚΑΕ 0879 και 0894, 
όπου υπάρχουν οι σχετικές πιστώσεις, αποφασίζουμε: 

1. Το ύψος της μικτής αμοιβής του Καθηγητή Νομικής 
Δ.Π.Θ. και δικηγόρου Γεωργίου Δ. Τριανταφυλλάκη, για 
την νομική εκπροσώπηση της Επιτροπής Ανταγωνισμού 
ενώπιον του Συμβουλίου της Επικράτειας για την προ¬ 
σφυγή Αθ. Πιτσιόρλα, ανέρχεται στο ποσό ευρώ δύο 
χιλιάδων (2.000,00 €). 

2. Το ύψος της μικτής αμοιβής του δικηγόρου Ιωάννη 
Λιναρίτη για την νομική εκπροσώπηση της Επιτροπής 
Ανταγωνισμού ενώπιον των Δικαστηρίων α) για την 
προσφυγή Αθ. Πιτσιόρλα, ανέρχεται στο ποσό ευρώ 
δύο χιλιάδων πεντακοσίων (2.500,00 €) και 

β) κατά της αιτήσεως της εταιρίας ΑΕΤΟ ΣΤΑΥΡΟΣ 
ΣΑΡΡΗ, ανέρχεται στο ποσό ευρώ χιλίων τετρακοσίων 
ογδόντα (1.480,00 €). 

3. Το ύψος της μικτής αμοιβής του Λέκτορα του Παν/ 
μίου Αθηνών και δικηγόρου Γιώργου Γεραπετρίτη για 
την εκπροσώπηση της Επιτροπής Ανταγωνισμού ενώ¬ 
πιον του Συμβουλίου της Επικράτειας για την υπόθεση 
νΐΝ/ΑΒΤΙΑ ΑΕ, που συζητήθηκε 14.6.2007 και 4.4.2008 
ανέρχεται στο ποσό ευρώ οκτακόσιων τριάντα εννέα 
και πενήντα δύο λεπτών (839,52 €) και τριών χιλιάδων 
(3.000,00 €) αντίστοιχα. 

4. Πλέον των ανωτέρω αμοιβών θα καταβληθούν δι¬ 
καστικά και λοιπά συναφή έξοδα. 

5. Η προκαλούμενη δαπάνη θα βαρύνει τον Προϋπο¬ 
λογισμό της Επιτροπής Ανταγωνισμού για το έτος 2008 
και τους ΚΑΕ 0879 και 0894. 

6. Η ισχύς της παρούσας απόφασης αρχίζει από 
31.5.2007. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 5 Μαρτίου 2009 

ΟΙ ΥΦΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΑΝΑΠΤΥΞΗΣ 

ΝΙΚΟΛΑΟΣ ΛΕΓΚΑΣ ΓΕΩΡΓΙΟΣ ΒΛΑΧΟΣ 

-♦- 

ΥΠΟΥΡ ΓΕΙΟ ΑΝΑΠ ΤΥΞΗΣ 

( 2 ) 

Αριθμ. 3251 

Καθορισμός συνεδριάσεων (ύψους αποζημίωσης) των 
με οποιοδήποτε καθεστώς απασχόλησης υπαλλήλων 
που υπηρετούν στη ΓΓΕΤ/ΥΠΑΝ, εμπειρογνωμόνων 
ΑΕΙ, ΤΕΙ, ερευνητικών φορέων καθώς και ιδιωτών που 
συμμετέχουν σε επιτροπές που διενεργούν τον ενδι¬ 
άμεσο έλεγχο ή την τελική παραλαβή εγκεκριμένων 
έργων στο πλαίσιο της Πράξης «Διεθνής Συνεργα¬ 
σία στην Βιομηχανική Έρευνα και Δραστηριότητες 
Ανάπτυξης σε προ-ανταγωνιστικό στάδιο», δράσεις: 
4.3.6.2β, 4.3.6.2γ του ΕΠΑΝ και 2.1.3 του Ε.Π. Ανατολι¬ 
κής Μακεδονίας και Θράκης, καθώς και σε επιτρο¬ 
πές συμπληρωματικού ελέγχου των ενστάσεων επί 
των εκθέσεων ελέγχου ενδιάμεσης και τελικής πα¬ 
ραλαβής φυσικού και οικονομικού αντικειμένου των 
δράσεων 4.3.6.2-β, 4.3.6.2-γ του ΕΠΑΝ και 2.1.3 του 
Ε.Π. Αν. Μακεδονίας - Θράκης. 

Ο ΥΠΟΥΡΓΟΣ ΑΝΑΠΤΥΞΗΣ 

Έχοντας υπόψη: 

1. Τις διατάξεις: 

α. του άρθρου 6 παρ. 1 του ν. 1256/1982 «Για την πολυ¬ 
θεσία, την πολυαπασχόληση και την καθιέρωση ανωτά- 
του ορίου απολαβών από το Δημόσιο Τομέα καθώς και 
για το Ελεγκτικό Συνέδριο, το Νομικό Συμβούλιο του 
Κράτους και άλλες διατάξεις», όπως τροποποιήθηκε με 
το άρθρο 33 του ν. 1326/1983 και αντικαταστάθηκε με 
το άρθρο 4 του ν. 2303/1995. 

β. του άρθρου 5 του ν. 1514/1985 «Ανάπτυξη της Επι¬ 
στημονικής και Τεχνολογικής Έρευνας» (ΦΕΚ 13/Α/ 
8.2.1985). 

γ. του άρθρου 90 του «Κώδικα Νομοθεσίας για την 
Κυβέρνηση και τα Κυβερνητικά όργανα» που κυρώθη¬ 
κε με το άρθρο πρώτο του π.δ. 63/2005 (ΦΕΚ 98/Α/ 
22.4.2005). 

δ. του άρθρου 101 του ν. 2362/1995 «Περί Δημοσίου Λο¬ 
γιστικού, ελέγχου των δαπανών του κράτους και άλλες 
διατάξεις» (ΦΕΚ 247/Α/27.11.1995). 

ε. του άρθρου 19 του ν. 2470/1997 «Αναμόρφωση μισθο¬ 
λογίου προσωπικού της Δημόσιας Διοίκησης και άλλες 
συναφείς διατάξεις» (ΦΕΚ 4Ο/Α/21.3.1997) 

στ. του άρθρου 12 του ν. 2860/2000 «Διαχείριση, παρα¬ 
κολούθηση και έλεγχος του Κοινοτικού Πλαισίου Στήρι¬ 
ξης και άλλες διατάξεις» (ΦΕΚ 251/Α/14.11.2000). 

ζ. του ν. 2919/2001 «Σύνδεση Έρευνας και Τεχνολογί¬ 
ας με την Παραγωγή και άλλες διατάξεις» (ΦΕΚ 128/Α/ 
25.6.2001). 

η. του άρθρου 11, παρ. 11 του ν. 2954/2001 «Φορολογικές 
ρυθμίσεις, αμοιβαία κεφάλαια, συμπλήρωση της χρη¬ 
ματιστηριακής νομοθεσίας και άλλες διατάξεις» (ΦΕΚ 
255/Α/2.11.2001). 

θ. του άρθρου 17 του ν. 3205/2003 «Μισθολογικές ρυθ¬ 
μίσεις λειτουργών και υπαλλήλων του Δημοσίου, ΝΠΔΔ 
και ΟΤΑ, μονίμων στελεχών των Ενόπλων Δυνάμεων 
και αντιστοίχων της Ελληνικής Αστυνομίας, του Πυρο¬ 
σβεστικού και Λιμενικού Σώματος και άλλες συναφείς 
διατάξεις» (ΦΕΚ 297/Α/23.12.2003). 

2. α. του π.δ. 248/1989 «Οργανισμός της Γενικής Γραμ- 
ματείας Έρευνας και Τεχνολογίας» (ΦΕΚ Α' 116), όπως 
τροποποιήθηκε με τα π.δ. 179/1992 (ΦΕΚ Α' 81), π.δ. 
147/1994 (ΦΕΚ Α' 99) και π.δ. 128/1997 (ΦΕΚ Α' 115). 

β. του π.δ. 27/1996 «Συγχώνευση των Υπουργείων Του¬ 
ρισμού, Βιομηχανίας, Ενέργειας και Τεχνολογίας και 
Εμπορίου στο Υπουργείο Ανάπτυξης» (ΦΕΚ 19/Α/1.2.1996) 
και το π.δ. 122/2004 «Ανασύσταση του Υπουργείου Του¬ 
ρισμού 

γ. του π.δ. 4/2002 «Εκτέλεση ενεργειών τεχνικής βοή- 
θειας-στήριξης και διαχείριση των αντίστοιχων πόρων» 
(ΦΕΚ 4/Α/14.1.2002) καθώς και την υπ’ αριθμ. 60630/ΕΥΣ 
5671/16.9.2003 εγκύκλιο του Υπουργείου Οικονομίας 
και Οικονομικών «εξειδίκευση της εφαρμογής του π.δ. 
4/2002 «εκτέλεση ενεργειών τεχνικής βοήθειας - στήρι¬ 
ξης και διαχείριση των αντίστοιχων πόρων». 

δ. Το π.δ. 4/2009 «Διορισμός Υπουργών, Αναπληρωτή 
Υπουργού και Υφυπουργών» (ΦΕΚ Α' 2/8.1.2009) 

ε. του π.δ. 122/2004 «Ανασύσταση του Υπουργείου 
Τουρισμού» (ΦΕΚ 85/Α/17.3.2004). 

στ. του π.δ. 274/2000 (ΦΕΚ 225/Α/17.10.2000) «Όροι, 
προϋποθέσεις και διαδικασία χρηματοδότησης έργων 
και προγραμμάτων που υποβάλλονται από βιομηχανικές 
ή άλλες παραγωγικές μονάδες» όπως τροποποιήθηκε 
από το π.δ. 103/2003 (ΦΕΚ 96/Α/23.4.2003) και το άρθρο 
34 του ν. 3259/2004 (ΦΕΚ149/Α/4.8.2004) 

3. Την υπ’ αριθμ. 25345(ΔΚΗ/Α)1464/15.12.2006 απόφαση 
του Υπουργού Ανάπτυξης με θέμα «Τοποθέτηση Προϊ¬ 
σταμένου της Γ ενικής Δ/νσης της Γ ενικής Γ ραμματείας 
Έρευνας και Τεχνολογίας του Υπουργείου Ανάπτυξης» 

4. Την υπ’ αριθμ. 18635(ΔΚΗ/Α)1326/30.10.2007 απόφα¬ 
ση του Υπουργού Ανάπτυξης «Μεταβίβαση στο Γ ενικό 
Γραμματέα'Ερευνας και Τεχνολογίας, στον Προϊστάμε¬ 
νο της Γ ενικής Δ/νσης, στους Προϊσταμένους Δ/νσεων 
και Τ μημάτων της Γ ενικής Γ ραμματείας Έρευνας και 
Τεχνολογίας (ΓΓΕΤ) του Υπουργείου Ανάπτυξης, του 
δικαιώματος να υπογράφουν “Με εντολή Υπουργού”». 

5. Την υπ’ αριθμ. 5439/85/14.5.1985 κοινή απόφαση 
υπουργών Οικονομικών και Έρευνας και Τεχνολογίας 
«Σύσταση Ειδικών Λογαριασμών στο ΥΠΕΤ και στους 
εποπτευόμενους από αυτό φορείς για την αξιοποίη¬ 
ση των κονδυλίων της έρευνας» όπως τροποποιήθη¬ 
κε και συμπληρώθηκε με τις υπ’ αριθμ. 5056/20.5.1987, 
7401/11.5.1988,570/19.1.94 και 12739/9.10.2000 όμοιες απο¬ 
φάσεις. 

6. Την απόφαση της Επιτροπής της Ευρωπαϊκής Ένω¬ 
σης Ο (2001) 550/14.3.2001 με κωδικό 2000/ΘΒ/16/1/ΡΘ/016 
για την έγκριση του Επιχειρησιακού Προγράμματος 
«Ανταγωνιστικότητα» (ΕΠΑΝ) 

7. Την αναθεώρηση του Επιχειρησιακού Προγράμματος 
«Ανταγωνιστικότητα» (ΕΠΑΝ) από την επιτροπή της Ευρω¬ 
παϊκής Ένωσης με τις υπ’ αριθμ. Ε(2004) 5484/21.12.2004, 
Ε(2005) 5832/20.12.2005 και Ε(2006)6421/7.12.2006 απο¬ 
φάσεις. 

8. Την απόφαση της Ευρωπαϊκής Επιτροπής Ε(2000) 
3405/28.11.2000 που αφορά την έγκριση του Κοινοτικού 


Πλαισίου Στήριξης για τις κοινοτικές διαρθρωτικές πα¬ 
ρεμβάσεις στις Περιφέρειες που υπάγονται στο στόχο 
αριθμ. 1 στην Ελλάδα. 

9. Την απόφαση της Επιτροπής των Ε.Κ Νο 2000 ΘΒ 16 
1 ΡΟ 012/9.4.2001, με την οποία εγκρίνεται το Επιχειρη¬ 
σιακό Πρόγραμμα Περιφέρειας Ανατολικής Μακεδονίας 
- Θράκης. 

10. Την υπ’ αριθμ. 5980/Β1/4.3.6.2-β/4576/24.7.2003 
απόφαση της ΕΥΔ του ΕΠΑΝ για ένταξη της πράξης 
«ΔΣΒΕΠΡΟ-2003» στο ΕΠΑΝ και τις υπ’ αριθμ. 974/ 
Β1/4.3.6.2-β/258/1.2.2005 και 6525/Β1/4.3.6.2-β/2279/11.6.2007 
τροποποιήσεις της. 

11. Την υπ’ αριθμ. ΕΥΔ ΕΠΑΝ 7083/Β1/4.3.6.2γ/2550/ 
1.7.2005 απόφαση ένταξης της Πράξης «Διεθνής συ¬ 
νεργασία στη βιομηχανική έρευνα και δραστηριότητες 
ανάπτυξης σε προ-ανταγωνιστικό στάδιο - 2005» στο 
Ε.Π. «Ανταγωνιστικότητα», - όπως τροποποιήθηκε με 
τις υπ’ αριθμ. 16921/Β1/4.3.6.2-γ/6420/27.12.2006 και 3152/ 
Β1/4.3.6.2-γ/1039/19.3.2007 αποφάσεις. 

12. Την απόφαση Ένταξης της πράξης «Διεθνής Συ¬ 
νεργασία στη βιομηχανική έρευνα και δραστηριότητες 
ανάπτυξης σε προ-ανταγωνιστικό στάδιο», στο ΠΕΠ Αν. 
Μακεδονίας - Θράκης που στάλθηκε από την ΕΥΔ ΠΕΠ 
Αν. Μακεδονίας - Θράκης με υπ’ αριθμ. 9138/1681/18.8.2005 
και την ορθή επανάληψη της στις 23.8.2005. 

13. Την υπ’ αριθμ. 10992/ΕΦΑ2695/1.9.2003 απόφαση 
του Γ ενικού Γ ραμματέα Έρευνας και Τ εχνολογίας με 
θέμα: Απόφαση εκτέλεσης έργου με τίτλο «Διεθνής 
συνεργασία στη βιομηχανική έρευνα και δραστηριό¬ 
τητες ανάπτυξης σε προ-ανταγωνιστικό στάδιο - 2003 
(ΔΣΒΕΠΡΟ -2003)» όπως τροποποιήθηκε με τις υπ’ αριθμ. 
11875/ΕΦΑ2325/24.8.2005 και 10907/ΕΦΑ2668/21.6.2007 
αποφάσεις. 

14. Την υπ’ αριθμ. 13198/ΕΦΑ2729/9.9.2005 απόφαση 
του υπουργού Ανάπτυξης εκτέλεσης της πράξης ΔΣΒΕ- 
ΠΡΘ-2005 και την υπ’ αριθμ. 14582/ΕΦΑ3473/22.8.2007 
τροποποίησή της. 

15. Την υπ’ αριθμ. 1514/ΕΦΑ290/26.1.2006 απόφαση Εκτέ- 
λεσης'Εργου με τίτλο πράξης «Διεθνής Συνεργασία στη 
βιομηχανική'Ερευνα και δραστηριότητες ανάπτυξης σε 
προ-ανταγωνιστικό στάδιο-ΠΕΠ-ΑΜΘ», του Υπουργού 
Ανάπτυξης. 

16. Την υπ’ αριθμ. 3405/22.7.2002 απόφαση του Υπουρ¬ 
γού Ανάπτυξης «Μεταβίβαση αρμοδιότητας ανάθεσης 
ενεργειών Τ εχνικής Βοήθειας στην Γ ενική Γ ραμματεία 
Έρευνας και Τεχνολογίας» (ΦΕΚ 760/Β/12.6.2003) 

17. Την υπ’ αριθμ. 9713/21.7.2003 απόφαση εκτέλεσης έργου 
με τίτλο: «Ενέργειες της ΓΓΕΤ για την υποστήριξη της υλο¬ 
ποίησης του ΕΠΑΝ» όπως τροποποιήθηκε με τις υπ’ αριθμ. 
14640/7.11.2003,8830/16.7.2004, 9597/3.8.2004,11305/2.8.2005, 
9703/15.5.2006 και 13742/5.7.2006 αποφάσεις. 

18. Την υπ’ αριθμ. 9761/22.7.2003 απόφαση του Γενικού 
Γ ραμματέα'Ερευνας & Τεχνολογίας με θέμα: «Ορισμός 
υπολόγου Διαχειριστή για το έργο Δημοσίων Επενδύ¬ 
σεων με κωδικό 2003ΣΕ01330010 «Ενέργειες της ΓΓΕΤ 
για την υποστήριξη της υλοποίησης του ΕΠΑΝ» 

19. Την υπ’ αριθμ. 10428/ΕΥΣΑΠ 663/16.3.2005 απόφαση 
του ΥΠΟΙΟ με θέμα «Καθορισμός ημερήσιας εκτός έδρας 
αποζημίωσης και εξόδων μετακίνησης των δημοσίων 
υπαλλήλων και λοιπών προσώπων στα πλαίσια του 
ΚΠΣ, των Κοινοτικών Πρωτοβουλιών και του Ταμείου 
Συνοχής». 

20. Την συλλογική απόφαση έργου 013/3, Κ.Α. 2003 
ΣΕ01330010 «Δαπάνες Τεχνικής Βοήθειας Στήριξης της 
ΓΓΕΤ για την Υποστήριξη της Υλοποίησης του ΕΠΑΝ» 
του Π.Δ.Ε. της ΓΓΕΤ/Υπ. Ανάπτυξης. 

21. Την υπ’ αριθμ. 13570/20.10.2003 (ΦΕΚ1601/Β/30.10.2003) 
απόφαση «Σύσταση επιτροπής ενδιάμεσου ελέγχου και 
τελικής παραλαβής φυσικού και οικονομικού αντικειμέ¬ 
νου των υποέργων, στο έργο «Διεθνής Συνεργασία στη 
Βιομηχανική Έρευνα και Δραστηριότητες Ανάπτυξης 
σε Προ -ανταγωνιστικό Στάδιο - 2003» στο πλαίσιο 
του ΕΠΑΝ. 

22. Την υπ’ αριθμ. 3239/ΕΦΑ 738/27.2.2007 (ΦΕΚ372/ 
Β/16.3.2007) απόφαση «Σύσταση επιτροπών ενδιάμεσου 
ελέγχου και τελικής παραλαβής φυσικού και οικονομικού 
αντικειμένου των υποέργων της Πράξης «Διεθνής Συ¬ 
νεργασία στην ΒιομηχανικήΈρευνα και Δραστηριότητες 
Ανάπτυξης σε προ-ανταγωνιστικό στάδιο - 2005», δρά¬ 
ση: 4.3.6.2γ που εντάσσεται στο μέτρο 4.3: «Ενθάρρυνση 
της έρευνας, της μεταφοράς και της διάδοσης τεχνο¬ 
λογίας στις επιχειρήσεις. Υποστήριξη δραστηριοτήτων 
διεθνούς επιστημονικής και τεχνολογικής συνεργασίας 
και της μεταφοράς τεχνολογίας» του Ε.Π.ΑΝ. 

23. Την υπ’ αριθμ. 3238/ΕΦΑ 737/27.2.2007 (ΦΕΚ372/ 
Β/16.3.2007) απόφαση «Σύσταση επιτροπών ενδιάμεσου 
ελέγχου και τελικής παραλαβής φυσικού και οικονομικού 
αντικειμένου εγκεκριμένων υποέργων της Πράξης με 
τίτλο «Διεθνής Συνεργασία στην ΒιομηχανικήΈρευνα 
και Δραστηριότητες Ανάπτυξης σε προ-ανταγωνιστι- 
κό στάδιο» (ΔΣΒΕΠΡΟ-ΠΕΠ-ΑΜΘ) που εντάσσεται στο 
μέτρο, 2.1 «Ερευνα - Καινοτομία» του Επιχειρησιακού 
Προγράμματος Ανατολικής Μακεδονίας-Θράκης. 

24. Την ανάγκη ενδιάμεσου ελέγχου και τελικής πα¬ 
ραλαβής του φυσικού και οικονομικού αντικειμένου κα¬ 
θώς και την πιστοποίηση των επιλέξιμων δαπανών των 
εγκεκριμένων υποέργων της Δράσης 4.3.6.2β και 4.3.6.2γ 
του ΕΠΑΝ και της Δράσης 2.1.3 του Ε.Π. Ανατολικής 
Μακεδονίας και Θράκης 

25. Την υπ’ αριθμ. 11065ΕΦΑ2303/9.6.2008 απόφαση 
«Σύσταση επιτροπών συμπληρωματικού ελέγχου για 
την εξέταση των ενστάσεων που υποβάλλονται επί των 
εκθέσεων ελέγχου ενδιάμεσης και τελικής παραλαβής 
φυσικού και οικονομικού αντικειμένου των δράσεων 
4.3.Θ.2, 4.3.6.2-β, 4.3.6.2-γ του ΕΠΑΝ και 2.1.3 του Ε.Π. Αν. 
Μακεδονίας - Θράκης. 

26. Την ανάγκη για την εξέταση των ενστάσεων που 
υποβάλλονται επί των εκθέσεων ελέγχου ενδιάμεσης 
και τελικής παραλαβής φυσικού και οικονομικού αντικει¬ 
μένου των δράσεων 4.3.Θ.2, 4.3.6.2-β, 4.3.6.2-γ του ΕΠΑΝ 
και 2.1.3 του Ε.Π. Αν. Μακεδονίας - Θράκης. 

27. Το υπ’ αριθμ. Γ.Γ. 63/15.1.2009 έγγραφο του Γενικού 
Γραμματέα Ε&Τ με θέμα «Τελικές παραλαβές έργων 
-Μετακινήσεις», αποφασίζουμε: 

1. Καθορίζουμε τον αριθμό συνεδριάσεων και το ύψος 
της αποζημίωσης των με οποιοδήποτε καθεστώς απα¬ 
σχόλησης υπαλλήλων που υπηρετούν στη ΓΓΕΤ/Υπουρ¬ 
γείο Ανάπτυξης, εμπειρογνωμόνων ΑΕΙ, ΤΕΙ, ερευνητικών 
φορέων καθώς και ιδιωτών που συμμετέχουν σε επι¬ 
τροπές ενδιάμεσου ελέγχου ή τελικής παραλαβής των 
εγκεκριμένων υποέργων ως εξής: 

«Διεθνής Συνεργασία στην ΒιομηχανικήΈρευνα και 
Δραστηριότητες Ανάπτυξης σε προ-ανταγωνιστικό στά¬ 


διο (ΔΣΒΕΠΡΟ)», Μέτρο 4.3, Δράσεις 4.3.6.2-β και 4.3.6.2-γ 
του ΕΠΑΝ και Μέτρο 2.1, Δράση 2.1.3 του Ε.Π. Ανατολικής 
Μακεδονίας και Θράκης 


ΣΥΝΕΔΡΙΑΣΕΙΣ 

ΚΟΣΤΟΣ/ 

ΣΥΝΕΔΡΙΑΣΗ 

ΣΥΝΟΛΙΚΟ ΚΟΣΤΟΣ 

5 

49,77 € 

248,85 € (πλέον εργο- 
δοτικών εισφορών) 


2. Καθορίζουμε τον αριθμό συνεδριάσεων και το ύψος 
της αποζημίωσης των με οποιοδήποτε καθεστώς απα¬ 
σχόλησης υπαλλήλων που υπηρετούν στη ΓΓΕΤ/ΥΠΑΝ, 
εμπειρογνωμόνων ΑΕΙ, ΤΕΙ, ερευνητικών φορέων καθώς 
και ιδιωτών που συμμετέχουν σε επιτροπές εξέτασης 
των ενστάσεων που υποβάλλονται επί των εκθέσεων 
ελέγχου ενδιάμεσης και τελικής παραλαβής φυσικού 
και οικονομικού αντικειμένου ως εξής: 

«Διεθνής Συνεργασία στην ΒιομηχανικήΈρευνα και 
Δραστηριότητες Ανάπτυξης σε προ-ανταγωνιστικό στά¬ 
διο (ΔΣΒΕΠΡΟ)» Δράσεις 4.3.6.2-β, 4.3.6.2-γ του ΕΠΑΝ και 
2.1.3 του Ε.Π. Αν. Μακεδονίας - Θράκης. 


ΣΥΝΕΔΡΙΑΣΕΙΣ 

ΚΟΣΤΟΣ/ 

ΣΥΝΕΔΡΙΑΣΗ 

ΣΥΝΟΛΙΚΟ ΚΟΣΤΟΣ 

3 

49,77 € 

149,31 € (πλέον εργο- 
δοτικών εισφορών) 


Το Συνολικό κόστος για ελέγχους υποέργων των ανω¬ 
τέρω Δράσεων, που θα πραγματοποιηθούν το 2009, συ¬ 
νυπολογισμένων των επιπλέον εργοδοτικών εισφορών, 
υπολογίζεται περίπου σε 44.500,00 €. 

Η δαπάνη θα καλυφθεί από την Τεχνική Βοήθεια κωδ. 
2003ΣΕ0133010 του Π.Δ.Ε της Γ.Γ.Ε.Τ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 24 Φεβρουάριου 2009 

Ο ΥΠΟΥΡΓΟΣ 

ΚΩΣΤΗΣ ΧΑΤΖΗΔΑΚΗΣ 
-♦- 

ΥΠΟΥΡΓΕΙΟ ΠΕΡΙΒΑΛΛΟΝΤΟΣ, 
ΧΩΡΟΤΑΞΙΑΣ ΚΑΙ ΔΗΜΟ ΣΙΩΝ ΕΡΓΩΝ 

Αριθμ. ΔΜΕΟ/οικ,/1577 (3) 

Συγκρότηση επιτροπής Διαγωνισμού για την ανάθεση 
της μελέτης «Υπολειπόμενες μελέτες οδικού άξονα 
Αστακός - Ιόνια Οδός α) τμήμα Αστακός - Πλατυγι- 
άλι και β) τμήμα Νέα Γέφυρα στον ποταμό Αχελώο 
μετά των προσβάσεων. 

Ο ΥΠΟΥΡΓΟΣ ΠΕΡΙΒΑΛΛΟΝΤΟΣ, 
ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

ΑΡΙΘΜΟΣ ΕΡΓΟΥ: ΣΑΜ 071/3-2006ΣΜ07130027 

Έχοντας υπόψη: 

1. Το ν. 3316/2005 «Περί ανάθεσης και εκτέλεσης δη¬ 
μοσίων συμβάσεων εκπόνησης μελετών και παροχής 
συναφών υπηρεσιών και άλλες διατάξεις». 

2. Το π.δ. 69/1988 «Περί Οργανισμού της Κεντρικής 
Υπηρεσίας της Γ.Γ.Δ.Ε. του Υ.ΠΕ.ΧΩ.Δ.Ε.», όπως τροπο¬ 
ποιήθηκε με το π.δ. 340/1990 «Περί Συστάσεως Γενικών 
Δ/νσεων», το π.δ. 293/1991 «Περί Συστάσεως Οργανικής 
Μονάδας στη Γ.Γ.Δ.Ε.» και το π.δ. 167/1992 «Περί τροπο¬ 
ποίησης του Οργανισμού της Γ.Γ.Δ.Ε.». 

3. Τις διατάξεις του άρθρου 17 του ν. 3205/2003 «Περί 
μισθολογικών ρυθμίσεων και λειτουργιών των υπαλλή¬ 
λων του Δημοσίου, Ν.ΠΔ.Δ. και Ο.Τ.Α., μονίμων στελεχών 
των Ενόπλων Δυνάμεων κ.λπ.». 

4. Την υπ’ αριθμ. Δ16α/09/664/ΑΦ/18.9.2006 κοινή από¬ 
φαση του Πρωθυπουργού και του Υπουργού ΠΕ.ΧΩ.Δ.Ε. 
διορισμού του Γενικού Γραμματέα Δημοσίων Έργων. 

5. Την υπ’ αριθμ. Δ17γ/07/45/ΦΝ 439.4/13.3.2007 
απόφαση του Υπουργού ΠΕ.ΧΩ.Δ.Ε. «περί αποφαινο- 
μένων και γνωμοδοτούντων οργάνων του Υ.ΠΕ.ΧΩ.Δ.Ε. 
και των εποπτευόμενων νομικών προσώπων κατά την 
ανάθεση και εκτέλεση συμβάσεων μελετών και συναφών 
υπηρεσιών του ν. 3316/2005». 

6. Την υπ’ αριθμ. 2/17140/0022/17.4.07 (ΦΕΚ 192/8.5.2007) 
κοινή απόφαση υπουργού ΠΕ.ΧΩ.Δ.Ε. και Υφυπουργού 
Οικονομίας και Οικονομικών «περί καθορισμού αμοιβής 
των μελών των επιτροπών Διαγωνισμού, οι οποίες συ¬ 
γκροτούνται κατά το άρθρο 21 του ν. 3316/2005, για τη 
διενέργεια των διαδικασιών ανάθεσης των συμβάσεων 
του νόμου αυτού» και την Εγκύκλιο Ε12/2007 (υπ’ αριθμ. 
Δ17γ/10/76/Φ.Ν. 439.3/16.5.2007) περί της «Απόφασης για 
την αμοιβή των μελών των επιτροπών Διαγωνισμού 
συμβάσεων ανάθεσης μελετών και παροχής συναφών 
υπηρεσιών» 

Και αφού είδαμε: 

1. Την ΣΑΜ 071/3 και ειδικότερα το ενάρ. έργο με κωδικό 
2006ΣΜ07130027 «Υπολειπόμενες μελέτες οδικού άξονα 
Αστακός - Ιόνια Οδός α) τμήμα Αστακός - Πλατυγιάλι και 
β) τμήμα Νέα Γέφυρα στον ποταμό Αχελώο μετά των 
προσβάσεων» με προϋπολογισμό 3.088.218,94 €. 

2. Την υπ’ αριθμ. ΔΜΕΟ/οικ/8949/09.12.2008 απόφαση 
Υπουργού ΠΕ.ΧΩ.Δ.Ε. για την έγκριση: 

α) διάθεσης πίστωσης 1.700.000 € για την ανάθεση 
εκπόνησης της μελέτης «Υπολειπόμενες μελέτες οδι¬ 
κού άξονα Αστακός - Ιόνια Οδός α) τμήμα Αστακός 
- Πλατυγιάλι και β) τμήμα Νέα Γέφυρα στον ποταμό 
Αχελώο μετά των προσβάσεων» και β) των διαδικασιών 
ανάθεσης εκπόνησης της υπόψη μελέτης. 

3. Την υπ’ αριθμ. ΔΜΕΟ/οικ/401/21.1.2009 απόφαση Δ/ 
ντή Δ.Μ.Ε.Ο., με την οποία εγκρίθηκαν τα τεύχη για την 
ανάθεση της μελέτης του θέματος. 

4. Το έγγραφο 32836/ΕΠ716/27.12.2007 του Τ. Ε. Ε. για 
τον ορισμό εκπροσώπων του Τ.Ε.Ε., αποφασίζουμε: 

1. Συγκροτούμε Επιτροπή Διαγωνισμού για την ανάθε¬ 
ση της μελέτης του θέματος αποτελούμενη από τους: 

α) Παπαιωάννου Χριστόφορο του Γεωργίου (Α.Δ.Τ. 
Ν 138654) Πολιτικό Μηχ/κό, με Α' βαθμό στη ΔΜΕΟ ως 
Πρόεδρο, με αναπληρωτή τον Παπαθεοδώρου Παναγι¬ 
ώτη του Θεοδώρου (Α.Δ.Τ. ΑΕ 053395), Πολιτικό Μηχ/κό 
με Α' βαθμό στη ΔΜΕΟ. 

β) Παπαδούκα Γεώργιο του Παναγιώτη (Α.Δ.Τ. Μ 074715) 
με Α' βαθμό στη ΔΜΕΟ.ως μέλος, με αναπληρωτή την 
Χατζοπούλου Μανιώ του Εμμανουήλ (Α.Δ.Τ. ΑΕ 529377) 
Πολιτικό Μηχ/κό, με Α' βαθμό στη ΔΜΕΟ. 

γ) Χαΐνη Σίβυλλα του Γεωργίου (Α.Δ.Τ. X 058302), Πο¬ 
λιτικό Μηχανικό, εκπρόσωπο του Τ.Ε.Ε. ως μέλος, με 
αναπληρωτή τον Καβουνίδη Σπυρίδωνα του Κων/νου 
(Α.Δ.Τ. ΑΒ 003874), Πολιτικό Μηχ/κό. 

2. Χρέη γραμματέα θα εκτελεί η Αγκοπιάν Βερονίκη 
του Κερβόκ (Α.Δ.Τ. Ρ 009712) Διοικητικός Δ.Ε. με Σύμ¬ 
βαση Αορίστου Χρόνου στη ΔΜΕΟ, με αναπληρωτή τον 
Τσιλιμαντό Θεοφάνη του Ευστρατίου (Α.Δ.Τ. Ρ 131077) 
Χειριστή Η/Υ ΔΕ4 με Β’ βαθμό στη ΔΜΕΟ. 


3. Έργο της Επιτροπής είναι η ανάδειξη Αναδόχου 
Μελετητή για την εκπόνηση της μελέτης 

«Υπολειπόμενες μελέτες οδικού άξονα Αστακός - Ιόνια 
Οδός α) τμήμα Αστακός - Πλατυγιάλι και β) τμήμα Νέα 
Γέφυρα στον ποταμό Αχελώο μετά των προσβάσεων» 
με ανοικτή διαδικασία, σύμφωνα με τις διαδικασίες που 
προβλέπονται στο άρθρο 7 του ν. 3316/2005. 

4. Η Επιτροπή Διαγωνισμού θα συνέλθει την 17.3.2009 
(ημερομηνία λήξης της προθεσμίας παραλαβής των 
προσφορών) και όλη η διαδικασία ανάθεσης της μελέ¬ 
της θα γίνει σύμφωνα με το ν. 3316/2005 και τις λοιπές 
κείμενες διατάξεις. 

5. Ο μέγιστος αριθμός συνεδριάσεων εντός των οποί¬ 
ων θα ολοκληρωθεί το έργο της επιτροπής ορίζεται σε 
τριάντα τέσσερις (34). 

6. Στα μέλη της επιτροπής και στην γραμματεία αυτής 
καταβάλλεται εφάπαξ αμοιβή στο τέλος των εργασιών, 
με βάση τα οριζόμενα στις κείμενες διατάξεις. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 9 Μαρτίου 2009 

Ο Γ ενικός Γ ραμματέας 
ΔΗΜΟΣΘΕΝΗΣ ΚΑΤΣΙΓΙΑΝΝΗΣ 

-♦- 

ΠΕΡΙΦΕΡΕΙΕΣ 

' " '■ (4) 

ΠΕΡΙΦΕΡΕΙΑ ΔΥΤΙΚΗΣ ΜΑΚΕΔΟΝΙΑΣ 

Με την υπ’ αριθμ. 65/23.2.2009 απόφαση του Δημάρχου 
Φλώρινας Ν. Φλώρινας, που εκδόθηκε σύμφωνα με τις 
διατάξεις του άρθρου 163 του ν. 3584/2007, προσλαμβά¬ 
νεται ο Παπαπούλιας Πέτρος του Σπυρίδωνα ως Ειδικός 
Συνεργάτης, με σύμβαση Εργασίας Ιδιωτικού Δικαίου 
Ορισμένου Χρόνου, στο Δήμο Φλώρινας Ν. Φλώρινας. 

Ο προσλαμβανόμενος θα ασχολείται με την μελέτη, 
σχεδίαση, ανάλυση, επίβλεψη κατασκευής, έρευνα, επί¬ 
βλεψη λειτουργίας και διενέργεια πραγματογνωμοσύ¬ 
νης για τα πόσης φύσεως ηλεκτρονικά και υπολογιστικά 
συστήματα, τις εγκαταστάσεις τους και τις εφαρμογές 
τους ειδικά στους τομείς των ηλεκτρονικών συσκευών 
και συστημάτων, όπως σχεδιασμός αναλογικών και ψηφι¬ 
ακών κυκλωμάτων, αισθητήρια, ηλεκτρονικά συστήματα 
ισχύος, ολοκληρωμένα κυκλώματα, ηλεκτροακουστικά 
συστήματα, συστήματα μετρήσεων και επεξεργασίας 
δεδομένων, οπτοηλεκτρονικές συσκευές και εφαρμογές 
αυτών, καθώς και των τηλεπικοινωνιών και τηλεπικοι¬ 
νωνιακών συστημάτων, στο οποίο συμπεριλαμβάνονται 
ιδίως π ενσύρματη ή ασύρματη επικοινωνία ή μετάδοση 
πληροφοριών, τα κέντρα μεταγωγής, τα ενσύρματα ή 
ασύρματα δίκτυα επικοινωνίας. 

Από την παρούσα απόφαση προκαλείται δαπάνη 
σε βάρος του προϋπολογισμού του Δήμου Φλώρινας, 
ενώ έχουν προβλεφθεί οι αντίστοιχες πιστώσεις του 
έτους 2009 στο Κ.Α. 00-6031.001 (σύμφωνα με την από 
23.2.2009 βεβαίωση του Προϊσταμένου του Οικονομικού 
Τμήματος του Δήμου Φλώρινας). 

Με εντολή Γ ενικού Γ ραμματέα Περιφέρειας 
Ο Αναπληρωτής Διευθυντής 
ΚΩΝ/ΝΟΣ ΜΥΡΩΤΗΣ 

Αριθμ. 7721 

Συγκρότηση Επιτροπής Διαγωνισμού για την ανάθε¬ 
ση της εκπόνησης της μελέτης: «ΟΛΟΚΛΗΡΩΣΗ 
ΜΕΛΕΤΗΣ ΟΔΙΚΟΥ ΤΜΗΜΑΤΟΣ: ΚΟΜΒΟΣ ΤΡΙΛΟ- 
ΦΟΥ - Ν. ΜΗΧΑΝΙΩΝΑ - ΕΠΑΝΩΜΗ» και προϋπολο¬ 
γισμού 1.300.000,00 € με ΦΠΑ του ενάριθμου έργου 
2000ΜΠ00830003 ΣΑΜΠ - 008/3. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις του ν. 1558/1985 «Κυβέρνηση και Κυ¬ 
βερνητικά όργανα». 

2. Τον ν. 1622/1986 «Τοπική αυτοδιοίκηση - Περιφερεια¬ 
κή ανάπτυξη και δημοκρατικός προγραμματισμός» και 
τον ν. 1832/1989. 

3. Το π.δ. 51/1987 «Καθορισμός των περιφερειών της 
χώρας για το σχεδίασμά της περιφερειακής ανάπτυ¬ 
ξης». 

4. Τις διατάξεις του π.δ. 71/1993 «Καθορισμός αρμο¬ 
διοτήτων που διατηρούνται από τον Υπουργό και τις 
Περιφερειακές αρχές ή όργανα διανομαρχιακού επιπέ¬ 
δου της ΓΓΔΕ του ΥΠΕΧΩΔΕ». 

5. Το ν. 3316/22.2.2005 «Ανάθεση και εκτέλεση δη¬ 
μοσίων συμβάσεων εκπόνησης μελετών και παροχής 
συναφών υπηρεσιών και άλλες διατάξεις, όπως ισχύει 
μέχρι σήμερα. 

6. Τις διατάξεις του π.δ. 696/1974 «Περί αμοιβών με¬ 
λετών, όπως τροποποιήθηκε και συμπληρώθηκε με τις 
διατάξεις του π.δ. 515/1998» 

7. Τις διατάξεις της Κοινοτικής Οδηγίας 92/50/Ε.Ο.Κ. 
για σύναψη δημοσίων συμβάσεων Υπηρεσιών όπως τρο¬ 
ποποιήθηκε με τις Οδηγίες 97/52/ΕΚ, 01/78/ΕΚ και τα π.δ. 
346/1998 όπως τροποποιήθηκε με το π.δ. 18/2000 και το 
101/2003 σχετικά με τις δημόσιες συμβάσεις υπηρεσιών, 
σε συμμόρφωση με τις κοινοτικές Οδηγίες. 

8. Τις διατάξεις της Κοινοτικής Οδηγίας 2004/18/ΕΚ, 
«Περί συντονισμού των διαδικασιών σύναψης δημόσιων 
συμβάσεων έργων, προμηθειών και Υπηρεσιών», όπως 
αυτή τροποποιήθηκε με την Οδηγία 2005/51/ΕΚ της Επι¬ 
τροπής και την Οδηγία 2005/75/ΕΚ, καθώς και το π.δ. 
60/2007 προσαρμογής της Ελληνικής νομοθεσίας στις 
παραπάνω διατάξεις. 

9. Τις διατάξεις του ν. 1418/84 «Δημόσια έργα και ρυθμί¬ 
σεις συναφών θεμάτων όπως ισχύει μετά την τροποποί¬ 
ηση και συμπλήρωση του με τον ν. 2229/1994, ν.2338/1995 
(άρθρο δέκατο τρίτο), ν. 2372/1996, ν, 2940/2001, ν. 
3212/2003, ν. 3263/2004 και τους ν. 3310/2005 και ν. 
3414/2005. 

10. Τις διατάξεις του π.δ. 609/85 «Κατασκευή Δημοσίων 
Έργων», όπως αυτό τροποποιήθηκε με τα π.δ. 286/1994, 
το π.δ. 368/1994, το π.δ. 402/1996, το π.δ. 210/1997, το π.δ. 
285/1997 και π.δ. 218/1999. 

11. Τις διατάξεις του ν. 2503/1997 (ΦΕΚ 107/Α) «Διοί¬ 
κηση, οργάνωση, στελέχωση της Περιφέρειας, ρύθμιση 
θεμάτων για την Τοπική Αυτοδιοίκηση και άλλες δια¬ 
τάξεις». 

12. Το π.δ. 131/98/19.5.1998 «Όργανα που αποφασίζουν ή 
γνωμοδοτούν και ειδικές ρυθμίσεις σε θέματα δημοσίων 
έργων αρμοδιότητας των Περιφερειών». 

13. Την υπ’ αριθμ. οικ. 5631/26.7.2000 (ΦΕΚ 603/Β7 
10.5.1999), Ορθή επανάληψη 11.8.2000 απόφαση του Γ.Γ. 
Περιφέρειας Κεντρικής Μακεδονίας περί ορισμού ειση¬ 


γητών και μεταβίβασης εξουσίας, υπογραφής «με εντολή 
Γεν. Γραμματέα» αποφάσεων, εγγράφων και άλλων πρά¬ 
ξεων στο Γ εν. Δ/ντή, στους Προϊσταμένους Δ/νσεων και 
Προϊσταμένους Τμημάτων και Γ ραφείων των Υπηρεσιών 
της Περιφέρειας. 

14. Την υπ’ αριθμ. 2/17140/0022/17.4.2007 κοινή υπουρ¬ 
γική απόφαση ΥΠΕΧΩΔΕ Α Υπουργείου Οικονομίας και 
Οικονομικών για «καθορισμό της αμοιβής των μελών 
των Επιτροπών Διαγωνισμού κατά το άρθρο 21 του 
ν. 3316/2005 για την διενέργεια των διαδικασιών ανά¬ 
θεσης» 

15. Την υπ’ αριθμ. 30631/ΔΕ-4358/3.7.2008 απόφαση 
του Υπουργείου Οικονομίας και Οικονομικών, με την 
οποία εγκρίθηκε η ένταξη στο Πρόγραμμα Δημοσίων 
Επενδύσεων (ΠΔΕ) 2008, στη ΣΑΜΠ-008/3, του έργου 
«ΟΛΟΚΛΗΡΩΣΗ ΜΕΛΕΤΗΣ ΟΔΙΚΟΥ ΤΜΗΜΑΤΟΣ: ΚΟΜ¬ 
ΒΟΣ ΤΡΙΛΟΦΟΥ - Ν. ΜΗΧΑΝΙΩΝΑ - ΕΠΑΝΩΜΗ», με προ¬ 
ϋπολογισμό 1.300.000,00 € σε βάρος του ενάριθμου 
2000ΜΠ00830003 ΣΑΜΠ - 008/3. 

16. Την υπ’ αριθμ. οικ. 5497/17.7.2008 απόφαση Γενικού 
Γ ραμματέα Περιφέρειας Κεντρικής Μακεδονίας με την 
οποία: Α) Εγκρίθηκε διάθεση πίστωσης 1.300.000,00 
€ σε βάρος του ενάριθμου έργου 2000ΜΠ00830003 
ΣΑΜΠ -008/3 Περιφέρειας Κεντρικής Μακεδονίας, για 
την ανάθεση και εκπόνηση της μελέτης: «ΟΛΟΚΛΗΡΩΣΗ 
ΜΕΛΕΤΗΣ ΟΔΙΚΟΥ ΤΜΗΜΑΤΟΣ: ΚΟΜΒΟΣ ΤΡΙΛΟΦΟΥ 

- Ν. ΜΗΧΑΝΙΩΝΑ - ΕΠΑΝΩΜΗ» και Β) Εκχωρήθηκαν οι 
αρμοδιότητες για την προκήρυξη, ανάθεση, διοίκηση και 
διαχείριση της υπόψη μελέτης στο Τμήμα Συγκοινωνια¬ 
κών Έργων της ΔΔΕ/ΠΚΜ ως διευθύνουσας Υπηρεσίας 
και στην ΔΔΕ/ΠΚΜ ως Προϊσταμένης Αρχής 

17. Το υπ’ αριθμ. 11982/9.10.2008 έγγραφο του ΤΕΕ για 
τον ορισμό εκπροσώπων του για την Επιτροπή διαγω¬ 
νισμού ανάθεσης της μελέτης του θέματος, αποφασί¬ 
ζουμε: 

Την συγκρότηση τριμελούς επιτροπής Διαγωνισμού 
ανάθεσης της μελέτης: «ΟΛΟΚΛΗΡΩΣΗ ΜΕΛΕΤΗΣ ΟΔΙ¬ 
ΚΟΥ ΤΜΗΜΑΤΟΣ: ΚΟΜΒΟΣ ΤΡΙΛΟΦΟΥ - Ν. ΜΗΧΑΝΙΩΝΑ 

- ΕΠΑΝΩΜΗ» και προϋπολογισμού 1.300.000,00 € με ΦΠΑ, 
αποτελούμενη από τους: 

1. Πολύζου Πηνελόπη του Αλεξάνδρου, ΑΤ. ΑΗ 162002, 
Πολ. Μηχ. με Α' β. στη ΔΔΕ/ΠΚΜ, ως πρόεδρο 

2. Κανάκη Βασιλική του Θεοδοσίου, Α.Τ. ΑΖ 197158, 
Τοπ. Μηχ. με Α'β. στη ΔΔΕ/ΠΚΜ, ως μέλος 

3. Κολομόνδο Κων/νο του Παναγιώτη, Α.Τ. Κ 774882, 
Τοπ. Μηχ., εκπρόσωπο ΤΕΕ, ως μέλος 

με αναπληρωματικά μέλη: 

1. Παπαργυρίου Γιώργο του Βασιλείου, ΑΤ Σ 774660, 
Πολ. Μηχ. με Α'β. στη ΔΔΕ/ΠΚΜ, αναπληρωτή του προ¬ 
έδρου 

2. Μανδρινού Καλλιόπη του Ιωάννη, ΑΤ. Π 496172, Πολ. 
Μηχ. με Α ’ β. στη ΔΔΕ/ΠΚΜ και 

3. Μαυρουδή Παναγιώτη του Γεωργίου, ΑΤ Π 775751, 
Πολ. Μηχ. εκπρόσωπο ΤΕΕ, ως αναπληρωματικά μέλη 

Γραμματέας της επιτροπής ορίζεται η Καφτεράνη 
Αικατερίνη του Κων/νου, ΑΤ ΑΕ 331458, Αρχιτέκτων Μηχ. 
με Ββ’, με αναπληρώτρια την Χουλιάρα Δόμνα του Ιω¬ 
άννη, ΑΤ Ρ 715921,ΤΕ πολ, μηχ. με Γβ’. 

Η έναρξη της δημόσιας συνεδρίασης θα κηρυχθεί από 
τον πρόεδρο της Επιτροπής την ώρα λήξης της προ¬ 
θεσμίας υποβολής των προσφορών, δηλαδή 11 π.μ. την 
Πέμπτη 16.10.2008, οπότε και παρακαλούμε τα μέλη να 
παραβρίσκονται έγκαιρα στα γραφεία της Υπηρεσίας. 

Η Επιτροπή θα παραλάβει τους φακέλους συμμετοχής 
από το πρωτόκολλο της Υπηρεσίας. 

Στη δημόσια αυτή συνεδρίαση θα ελέγξει την εμπρό¬ 
θεσμη κατάθεση των φακέλων συμμετοχής, θα τους 
αριθμήσει και θα μονογραφεί όλους τους φακέλους και 
τους περιεχόμενους σε αυτούς φακέλους. Επίσης θα 
ελέγξει την υποβολή της οικονομικής προσφοράς σε 
σφραγισμένο φάκελο. Κατόπιν θα ανοίξει τους φακέ¬ 
λους των «Δικαιολογητικών Συμμετοχής» και θα ελέγξει 
την έγκυρη συμμετοχή, όπως ορίζεται στην παρ. 4.2 της 
σχετικής προκήρυξης. Τέλος θα συντάξει το πρακτικό I 
και θα το κοινοποιήσει σύμφωνα με τα οριζόμενα στην 
παρ. 4.3 της προκήρυξης. 


Μετά τα παραπάνω η Επιτροπή θα προχωρήσει σε 
κλειστές συνεδριάσεις στον έλεγχο των υπόλοιπων 
στοιχείων και θα συντάξει τα πρακτικά II και III σύμ¬ 
φωνα με τα προβλεπόμενα στην σχετική προκήρυξη 
και θα εισηγηθεί στην αναθέτουσα Αρχή την ανάθεση 
της μελέτης. 

Η απόφαση αυτή να δημοσιευθεί στην Εφημερίδα της 
Κυβέρνησεως. 

Θεσσαλονίκη, 10 Οκτωβρίου 2008 

Με εντολή Γενικού Γραμματέα Περιφέρειας 
Ο Αναπλ. Προϊστάμενος Δ/νσης 
ΠΑΡΑΣΚΕΥΑΣ ΧΑΤΖΗΠΑΡΑΣΚΕΥΑΣ 

